- Ընկերություններ կան, որ հաղթում են պետական գնումներում, բայց ընդհանրապես աշխատող չունեն: Կա միլիոնավոր դրամների հասնող հանդերձանքի պայմանագիր սպասարկող ընկերություն, բայց հայտարարագրել է մեկ աշխատակցի: Օրինակ՝ «Գարանտ» ՍՊԸ-ն մեծ ծավալի շինարարություն է անում՝ 544 մլրդ դրամի կարգի, բայց 8 աշխատող ունի, ինչը շատ կասկածելի է: Կամ «Կ.Կ.Ֆ. ԹՐԵՅԴԻՆԳ» ՍՊԸ-ն, որը հանդերձանք է մատակարարում ՊՆ-ին, Ոստիկանությանը, ԱԱԾ-ին, Արդարադատության նախարարության քրեակատարողական ծառայությանը, Քննչական կոմիտեին, բայց ունի միայն մեկ աշխատակից հայտարարագրած: Ասեմ՝ չի կարող լինել ներմուծող, քանի որ նայել ենք հայտարարագրերը, որտեղ գրված է, որ տեղական արտադրություն է: Այսինքն՝ եթե մենք խոսում ենք պատշաճ հարկային պարտավորության մասին՝ հստակ է դառնում, որ խնդիր կա,- ընդգծել է Արտակ Մանուկյանը: